Jinoyatchilarni otish orqali qatl etishga AQShda birinchi marta ruxsat berildi

Yuta o‘lim jazosiga mahkum etilganlarni otib tashlashga ruxsat berilgan AQShdagi ilk shtat bo‘ldi, deya xabar bermoqda “Korrespondent.net”.

Yuta gubernatori Geri Gerbyort, agar xizmat xodimlari qatl uchun o‘lim inyeksiyasini topib bera olmasa, otib tashlashga ruxsat etuvchi qonunni imzoladi. “Bu biz otib tashlashni afzal ko‘ramiz degani emas, biroq zaxiradagi variantimiz bo‘lishi kerak”, — deya ta’kidladi gubernator.
Ba’zi shtatlar o‘lim jazosini ijro etishning muqobil usullarini ko‘rib chiqmoqda, chunki ko‘p kompaniyalar o‘lim inyeksiyasida qo‘llaniladigan turli preparatlarni sotishdan bosh tortmoqda.